Apstiprināti

ar Valdes 28.11.2022.

lēmumu Nr. VL-1.6/375-2022

**Valsts akciju sabiedrības „Latvijas** **dzelzceļš”**

**pakalpojuma „vagonu kārtējais atkabes remonts” sniegšanas noteikumu grozījumi**

Izteikt Valsts akciju sabiedrības „Latvijas dzelzceļš” pakalpojuma „vagonu kārtējais atkabes remonts” sniegšanas noteikumus (turpmāk – Noteikumi, apstiprināti ar VAS „Latvijas dzelzceļš” Prezidentu padomes 2015.gada 17.decembra lēmumu Nr.PP-36/426, ar grozījumiem) jaunā redakcijā:

**“1. TERMINI**

Šajā dokumentā lietotie termini:

* 1. **LDz** – valsts akciju sabiedrība „Latvijas dzelzceļš”;
	2. **VTAP** – LDz vagonu tehniskās apkopes punkts;
	3. **DzTP** – Sadraudzības dalībvalstu dzelzceļa transporta Padome (Maskava, Krievijas Federācija);
	4. **ABD PV** – Dzelzceļu administrāciju Informatīvā skaitļošanas centra kravas vagonu parka uzskaites automatizētā datu bāze (Maskava, Krievijas Federācija);
	5. **vagons** **(vagoni)** – kravas vagons, kas ir reģistrēts ABD PV inventārā parka vagona statusā vai privātā vagona statusā;
	6. **Pakalpojums** – vagonu kārtējais atkabes remonts, ieskaitot reklamācijas darba veikšanu reklamācijas gadījumā;
	7. **reklamācijas gadījums** – garantijas termiņa laikā vagona mezgla (detaļas) tehnoloģiskā bojājuma (defekta), kas rodas vagona remonta uzņēmuma vai izgatavotājrūpnīcas nekvalitatīvi izpildīta darba dēļ, konstatēšana;
	8. **reklamācijas dokumenti** – dokumenti, kurus sastāda LDz reklamācijas gadījuma konstatēšanai un noformēšanai;
	9. **garantijas termiņš** – laika periods, kurā vagona remonta uzņēmums vai izgatavotājrūpnīca garantē vagona mezgla (detaļas) darbderīgumu, ja tiek ievēroti tā ekspluatācijas un tehniskās uzturēšanas noteikumi.
1. **VISPĀRĪGIE NOTEIKUMI**
	1. LDz pakalpojuma „vagonu kārtējais atkabes remonts” sniegšanas noteikumi (turpmāk – Noteikumi) izstrādāti un Pakalpojums tiek sniegts, vadoties no spēkā esošiem Eiropas Savienības un Latvijas Republikas tiesību aktiem, LDz normatīvo, normatīvi tehnisko un tehnoloģisko dokumentu prasībām, spēkā esošajiem VTAP darba tehnoloģiskajiem procesiem un ievērojot normatīvi tehnisko dokumentu, kas ir apstiprināti ar DzTP lēmumiem, prasības vagoniem, kuri kursē starptautiskajā dzelzceļa satiksmē.
	2. Noteikumu mērķis ir noteikt kārtību, kādā LDz sniedz Pakalpojumu attiecībā uz vagoniem, kuriem ir atklāti bojājumi uz LDz pārvaldībā esošiem publiskās lietošanas dzelzceļa infrastruktūras ceļiem.
	3. Noteikumu spēkā esošā redakcija ir pieejama LDz tīmekļa vietnē [www.ldz.lv](http://www.ldz.lv).
	4. Ja LDz veic Noteikumu grozījumus (t.sk. pakalpojumu cenas izmaiņas), grozījumi un to spēkā stāšanas datums tiks publicēti LDz tīmekļa vietnē. Spēkā esošiem līgumiem grozījumi tiek piemēroti ne agrāk, kā pēc 30 (trīsdesmit) kalendārām dienām no šo grozījumu spēkā stāšanās dienas, ja LDz un Pakalpojumu Pasūtītājs nav vienojušies par grozījumu ātrāku piemērošanu.
	5. Ja tiek pieņemti Noteikumu 2.1.punktā minēto dokumentu grozījumi vai tiek pieņemts jauns dokuments, kas skar Pakalpojuma sniegšanu, jauns regulējums tiek piemērots no minēto grozījumu vai dokumenta spēkā stāšanas datuma, neievērojot Noteikumu 2.4.punktā noteikto termiņu.
2. **PAKALPOJUMA SNIEGŠANAS NOSACĪJUMI**
	1. Pakalpojuma pasūtītāji (turpmāk – Pasūtītāji) ir:
		1. privāto vagonu īpašnieki vai to pilnvarotās personas;
		2. inventārā parka vagonu pārvadātāji, kuri atbilstoši spēkā esošiem LDz apstiprinātājiem Vagonu un konteineru uzskaites un lietošanas noteikumiem tiek noteikti kā atbildīgie par vagonu.
	2. Pakalpojums tiek sniegts LDz un Pasūtītājam vienojoties (noslēdzot rakstveida līgumu vai akceptējot Pasūtītāja rakstveida pieprasījumu ar samaksas garantijām).
	3. Noteikumu 3.2.punktā minētais pieprasījums jānoformē uz veidlapas, kas ir publicēta LDz tīmekļa vietnē [www.ldz.lv](http://www.ldz.lv). Pieprasījumam jāpievieno aizpildīta un parakstīta Sadarbības partneru identifikācijas veidlapa (publicēta LDz tīmekļa vietnē www.ldz.lv sadaļā “Biznesam”). Ja ir nepieciešams veikt reklamācijas darbu, tas īpaši jānorāda pieprasījumā.
	4. Līguma projekta sagatavošanai Pasūtītājam jāiesniedz LDz pieteikums ar lūgumu noslēgt līgumu (turpmāk – Pieteikums), ietverot sekojošo informāciju:
		1. amatpersonas vai citas personas, kuras ir tiesīga parakstīt līgumu, vārdu, uzvārdu;
		2. Pasūtītāja rekvizītus (korespondences adrese, gadījumā, kad pasta adrese atšķiras no juridiskās adreses, e-pasta adrese, tālruņu numuri);
		3. norādi uz reklamācijas darba pasūtīšanu.
	5. Pieteikumam jāpievieno šādi dokumenti:
		1. komersanta reģistrācijas apliecības apliecināta kopija (nerezidentiem);
		2. nodokļu maksātāja apliecības apliecināta kopija (nerezidentiem);
		3. pilnvarojuma oriģināls vai apliecināta pilnvaras kopija, ja līgumu no Pasūtītāja puses paraksta Pasūtītāja pilnvarotā persona;
		4. aizpildīta un parakstīta Sadarbības partneru identifikācijas veidlapa (nerezidentiem).
	6. Visi dokumenti tiek noformēti un sniegti LDz rezidentiem – latviešu valodā, nerezidentiem – latviešu vai krievu valodā.
	7. LDz ir tiesības pieprasīt Pasūtītājam iesniegt papildu dokumentus vai informāciju.
	8. Pasūtītājs vai Pasūtītāja pilnvarotā persona ir atbildīgi par iesniegto dokumentu spēkā esamību un informācijas ticamību un pilnību. Pieprasījumus un vēstules Pasūtītāja vārdā ir tiesīgas parakstīt attiecīgi pilnvarotās personas. Visu iesniegto dokumentu kopiju pareizību Pasūtītājs apliecina ārējos tiesību aktos noteiktā kārtībā.
	9. Pakalpojumu sniegšanu nodrošina LDz struktūrvienība – Vagonu apkopes distance uz VTAP vagonu kārtējā atkabes remonta ceļiem.
	10. Vagona pieņemšana remontā tiek veikta uz VU-23(M) formas paziņojuma pamata. Pēc vagona padošanas uz remonta ceļiem, LDz paziņo Pasūtītājam par vagona remonta apjomu. Ja vagons atkabināts mezgla (detaļas) tehnoloģiskā bojājuma dēļ, LDz papildus paziņo par to remonta uzņēmumam (izgatavotājrūpnīcai), kas veicis pēdējo vagona mezgla (detaļas) remontu (izgatavošanu), nosūtot telegrammu.

Vagona remonta uzsākšanas un pabeigšanas laiks tiek fiksēts ABD PV informatīvajā paziņojumā „Izziņa Nr.2653 par vagona remontiem”.

* 1. Pakalpojuma pabeigšana tiek noformēta ar darbu nodošanas un pieņemšanas aktu, akta forma ir **Noteikumu 1.pielikumā**, Pasūtītājiem – nerezidentiem papildus tiek noformēts VU-36(M) formas paziņojums. LDz noformē darbu nodošanas un pieņemšanas aktu 5 (piecu) darba dienu laikā pēc Pakalpojumu pabeigšanas un nosūta Pasūtītājam elektroniski uz e-pastu to parakstīšanai. Pasūtītājam ir pienākums 3 (trīs) darba dienu laikā pēc minētā akta saņemšanas to parakstīt un nosūtīt elektroniski uz e-pastu atpakaļ, vai izvirzīt iebildumus attiecībā uz aktā norādītajiem datiem.

Ja Pasūtītājs 3 (trīs) darba dienu laikā nav parakstījis darbu nodošanas un pieņemšanas aktu vai nav iesniedzis LDz pamatotus iebildumus, tiek uzskatīts, ka Pakalpojumu sniegšana ir akceptēta, un Pasūtītājs tos ir pieņēmis pēc noklusējuma, kas, savukārt, LDz dod tiesības izrakstīt rēķinu, kurš Pasūtītājam jāapmaksā Noteikumu 4.6.punktā noteiktajā kārtībā.

* 1. Reklamācijas darbs ietver sevī tehnoloģisko bojājumu (defektu) dēļ remontā atkabinātā vagona bojājumu rašanās cēloņa izmeklēšanu un reklamācijas dokumentu noformēšanu (izņemot mezgliem (detaļām) bez redzamiem defektiem, kuru remonta veikšana t.sk. defekta (bojājuma) noteikšana tiek paredzēta izgatavotājrūpnīcā vai citā remonta uzņēmumā (servisa centrā), kas ir saņēmis no izgatavotājrūpnīcas atļauju veikt šos darbus).
	2. Reklamācijas gadījumā, pēc vagona padošanas uz remonta ceļiem, LDz ar telegrammu paziņo remonta uzņēmumam (izgatavotājrūpnīcai), kas veica vagonam (mezglam, detaļai) pēdējo remontu vai izgatavošanu, Pasūtītājam, norādot vagona inventāra numuru, izgatavošanas datumu un vietu, kā arī bojāta mezgla (detaļas) individuālo numuru un marķējumu (ja tādi ir), pēdējā remonta datumu un vietu, bojājuma (defekta) īsu aprakstu, kā arī norādot paziņojumā vietu un laiku remonta uzņēmuma (izgatavotājrūpnīcas) un Pasūtītāja pilnvarota pārstāvja klātbūtnei, lai piedalītos izmeklēšanā.
	3. Reklamācijas darba ietvaros LDz komisija veic izmeklēšanu un nosaka vagona mezgla (detaļas) bojājuma (defekta) rašanās cēloņus. Piedalīties komisijas darbā tiek pieaicināti (Noteikumu 3.13.punktā noteiktajā kārtībā) vagona remonta uzņēmuma (izgatavotājrūpnīcas) pilnvaroti pārstāvji, Pasūtītājs, var būt pieaicinātas arī citas piesaistītās (ieinteresētās) personas.
	4. Ja saņemts paziņojums par remonta uzņēmuma (izgatavotājrūpnīcas) vai Pasūtītāja pārstāvju ierašanos, vagona mezgla (detaļas) bojājuma (defekta) izmeklēšana tiek apturēta un izmeklēšanas darbi tiek veikti pārstāvjiem piedaloties. Pēc lūguma LDz var saskaņot citu pārstāvju ierašanās laiku izmeklēšanas darbiem, ja tas neapgrūtinās LDz VTAP darbu.

Ja remonta uzņēmums (izgatavotājrūpnīca) vai Pasūtītājs neatbild uz paziņojumu vai pilnvarots pārstāvis neierodas noteiktajā vietā un laikā, LDz darbinieki vienpusējā kārtā sāk izmeklēšanu.

* 1. Reklamācijas darbs tiek veikts 60 (sešdesmit) kalendāro dienu laikā, sakot no vagona atkabināšanas dienas.
	2. Reklamācijas dokumenti Pasūtītājam – rezidentam tiek noformēti latviešu valodā un nepieciešamos gadījumos vienojoties arī krievu valodā, bet Pasūtītājam – nerezidentam – krievu valodā un tiek nosūtīti Pasūtītājam.
	3. Pretenziju par bojājuma (defekta) konstatēšanu garantijas laikā, Pasūtītājs iesniegt LDz ne vēlāk, kā 90 (deviņdesmit) kalendāro dienu laikā no reklamācijas akta parakstīšanas dienas. Pretenzijai jāpievieno visus saistītos ar atkārtotu vagona remontu dokumentus.
	4. Pasūtītājam ir tiesības pārbaudīt sniedzamo Pakalpojumu kvalitāti VTAP teritorijā, iesniedzot LDz rakstisku pieteikumu, kas ir parakstīts ar paraksttiesīgās personas parakstu, norādot pieteikumā šādu informāciju:
		1. Pasūtītāja pilnvarotas personas vārds, uzvārds, personas kods (nerezidentiem – pases dati);
		2. pārstāvim piešķirtā pilnvarojuma apjoms (atrasties konkrētā LDz stacijas VTAP teritorijā, pārbaudīt bojājumu atbilstību telegrammā norādītajiem bojājumiem, pieprasīt dokumentus, saistītus ar vagona atkabināšanu remontam, piedalīties izmeklēšanas komisijas darbā un parakstīt reklamācijas dokumentus).
	5. Pamatojoties uz Pasūtītāja pieteikumu LDz iesniedz Pasūtītāja pārstāvim atļauju atrasties VTAP teritorijā Pakalpojuma sniegšanas kvalitātes pārbaudei un sniedz viņam Pasūtītāja pieteikumā noradītā pilnvarojuma ietvaros nepieciešamo informāciju un dokumentus.
1. **PAKALPOJUMA CENA UN SAMAKSAS KĀRTĪBA**
	1. Spēkā esošās remonta darbu cenas ir norādītas Pakalpojuma „vagonu kārtējā atkabes remonts” cenrādī, kas ir Noteikumu **4.pielikumā**.
	2. Vagona kārtējā atkabes remonta summa tiek aprēķināta pēc cenām, kas ir spēkā dienā, kad tika uzsākts vagona remonts (fiksēts ABD PV informatīvajā paziņojumā „Izziņa Nr.2653 par vagona remontiem”).
	3. Ja remonta gaitā ir nepieciešams veikt remontdarbus, kas tiek veikti kārtējā atkabes remonta apjomā, bet nav paredzēti Noteikumu 4.pielikuma „vagona kārtējā atkabes remonts” cenrāža 2.sadaļā „Bojājumu novēršanas cenas”, tie tiek veikti LDz un Pasūtītājam vienojoties par remontdarbu apjomu un cenu.
	4. Parakstītais darbu nodošanas un pieņemšanas akts ir pamatojums rēķina par veikto remontu izrakstīšanai.
	5. Par reklamācijas darba veikšanu no Pasūtītāja tiek iekasēta papildmaksa.
	6. Rēķina samaksu Pasūtītājs veic 10 (desmit) kalendāro dienu laikā pēc rēķina saņemšanas elektroniski uz e-pastu, ja rakstveidā noslēgtā līgumā nav noteikts cits samaksas termiņš. Rēķina saņemšanas diena ir diena, kad rēķins nosūtīts Pasūtītājam.
	7. Ja Pasūtītājs nav samaksājis par sniegto Pakalpojumu, LDz ir tiesības apturēt turpmāka Pakalpojuma sniegšanu Pasūtītājam līdz faktiskajam rēķina samaksas brīdim vai, paziņojot par to Pasūtītājam, turpmāku Pakalpojuma sniegšanu veikt, saņemot priekšapmaksu.

VAS „Latvijas dzelzceļš”

pakalpojuma „vagonu kārtējais

atkabes remonts” sniegšanas noteikumu

**1.pielikums**

**DARBU NODOŠANAS UN PIEŅEMŠANAS AKTA VEIDLAPAS FORMA**

**\_\_ \_\_\_ 20\_\_.gada Darbu nodošanas un pieņemšanas akts Nr.\_\_\_\_**

Mēs, apakšā parakstījušies, Pasūtītāja pārstāvis VAS „Latvijas dzelzceļš” (vienotais reģ.Nr.40003032065, juridiskā adrese: Gogoļa ielā 3, Rīgā, LV-1547) pilnvarota persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(parakst tiesīgas personas amata nosaukums, vārds, uzvārds)*

no vienas puses, un Pasūtītāja pārstāvis \_\_\_\_\_\_\_\_\_\_\_\_\_ (reģ.Nr.\_, juridiskā adrese:\_)

 *(sabiedrības nosaukums)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(parakst tiesīgas personas amata nosaukums, vārds, uzvārds - kurš rīkojas pamatojoties uz Statūtiem, komercpilnvaru u.tml.)*

no otras puses, sastādīja šo aktu par to, ka saskaņā ar Noteikumiem (līguma Nr.\_\_\_\_ noteikumiem), VAS „Latvijas dzelzceļš” Vagonu apkopes distance, veicot Pakalpojumu, izpildīja sekojošos darbus:

|  |  |  |  |  |  |
| --- | --- | --- | --- | --- | --- |
| Nr. p.k. | Vagona numurs | Darba nosaukums | Daudzums, gab. | Cena par vienību EUR, bez PVN | Summa EUR, bez PVN |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Kopā bez PVN |  |
| PVN |  |
| Kopā ar PVN |  |

Kopā apmaksai \_\_\_\_\_\_\_\_\_\_\_ EUR

\_\_\_\_\_\_\_\_\_\_\_\_\_\_\_\_\_\_\_

 *(summa vārdiem)*

Pakalpojumu sniegšanas periods: \_\_\_\_\_\_\_\_\_\_\_\_\_

Pasūtītājam pēc apjoma, kvalitātes un Pakalpojumu sniegšanas procesa (t.sk. izpildes termiņa ievērošanas) pretenziju nav *(jā tādas ir, tad norādīt)*.

|  |  |  |
| --- | --- | --- |
| Pielikumā: | VU-23(M) formas paziņojums | \_\_\_.gab. |
|  | VU-36(M) formas paziņojums (nerezidentiem) | \_\_\_.gab. |
|  | Reklamācijas dokumenti (ja tie tiks sastādīti) | \_\_\_.gab. |

Šis akts ir pamatojums norēķiniem par sniegtiem Pakalpojumiem.

|  |  |
| --- | --- |
| Pasūtītāja pārstāvis | Izpildītāja pārstāvis |
|  |  |
|  |  |
| *\_\_\_\_\_\_\_\_\_\_\_\_ \_\_\_\_\_\_\_\_\_\_\_**(personiskais paraksts) (vārds, uzvārds)* | *\_\_\_\_\_\_\_\_\_\_\_\_ \_\_\_\_\_\_\_\_\_\_\_**(personiskais paraksts) (vārds, uzvārds)* |
| *\_\_\_\_\_\_\_\_\_\_\_\_\_\_\_\_\_\_* *(datums)* | *\_\_\_\_\_\_\_\_\_\_\_\_\_\_\_\_\_\_* *(datums)* |
| Z.V. | Z.V.” |

VAS „Latvijas dzelzceļš”

pakalpojuma „vagonu kārtējais

atkabes remonts” sniegšanas noteikumu

2.pielikums

***ierezervēts***

VAS „Latvijas dzelzceļš”

pakalpojuma „vagonu kārtējais

atkabes remonts” sniegšanas noteikumu

3.pielikums

***ierezervēts***

VAS „Latvijas dzelzceļš”

pakalpojuma „vagonu kārtējais

atkabes remonts” sniegšanas noteikumu

4.pielikums

PAKALPOJUMA *„*VAGONU KĀRTĒJĀ ATKABES REMONTS” CENRĀDIS

***tiek publicēts atsevišķi”***

Valdes priekšsēdētājs M.Kleinbergs